PREKIŲ PIRKIMO–PARDAVIMO SUTARTIES 
SPECIALIOSIOS SĄLYGOS

	Sutarties pavadinimas
	Scenos technologijų įranga

	Sutarties data
	Nurodoma elektroninio dokumento metaduomenyse
	Sutarties numeris
	Nurodoma elektroninio dokumento metaduomenyse

	1. SUTARTIES ŠALYS

	



1.1. Pirkėjas
	1.1.1. Pavadinimas
	Koncertinė įstaiga Lietuvos simfoninis pučiamųjų orkestras

	
	1.1.2. Juridinio asmens kodas
	190755551 

	
	1.1.3. Adresas
	T. Ševčenkos g. 19A, LT-03111 Vilnius

	
	1.1.4. PVM mokėtojo kodas
	LT100018601119

	
	1.1.5. Atsiskaitomoji sąskaita
	LT147300010002457881

	
	1.1.6. Bankas, banko kodas
	Bankas „Swedbank“, AB, kodas 73000

	
	1.1.7. Telefonas
	+ 370 5 213 8368

	
	1.1.8. El. paštas
	info@lspo.lt

	
	1.1.9. Šalies atstovas
	

	
	1.1.10. Atstovavimo pagrindas
	Pagal įstaigos nuostatus

	
1.2. Tiekėjas
(Jei Tiekėjas yra tiekėjų grupė, skiltys pildomos įterpiant kiekvieno grupės nario informaciją)

	1.2.1. Pavadinimas
	[nurodoma pasirašant pirkimo sutartį pagal laimėjusį pasiūlymą]

	
	1.2.2. Juridinio asmens kodas
	[nurodoma pasirašant pirkimo sutartį pagal laimėjusį pasiūlymą]

	
	1.2.3. Adresas
	[nurodoma pasirašant pirkimo sutartį pagal laimėjusį pasiūlymą]

	
	1.2.4. PVM mokėtojo kodas
	[nurodoma pasirašant pirkimo sutartį pagal laimėjusį pasiūlymą]

	
	1.2.5. Atsiskaitomoji sąskaita
	[nurodoma pasirašant pirkimo sutartį pagal laimėjusį pasiūlymą]

	
	1.2.6. Bankas, banko kodas
	[nurodoma pasirašant pirkimo sutartį pagal laimėjusį pasiūlymą]

	
	1.2.7. Telefonas
	[tel. Nr.]

	
	1.2.8. El. paštas
	[el. pašto adresas]

	
	1.2.9. Šalies atstovas
	[vardas, pavardė]
[mob. tel. Nr. ]
[el. pašto adresas]

	
	1.2.10. Atstovavimo pagrindas
	



	2. ATSAKINGI ASMENYS

	2.1. Pirkėjo kontaktiniai asmenys, atsakingi už Sutarties vykdymą, Prekių priėmimą, Sąskaitų per informacinę sistemą „SABIS“ priėmimą
	_____________(nurodoma sutarties sudarymo metu)

	2.2. Tiekėjo kontaktiniai asmenys, atsakingi už Sutarties vykdymą
	_____________(nurodoma sutarties sudarymo metu: padalinys / skyrius, pareigos, vardas, pavardė, tel., el. paštas)

	3. SUTARTIES DALYKAS

	3.1. Sutarties dalykas 
	Tiekėjas įsipareigoja Sutartyje nurodytomis sąlygomis ir terminais pristatyti Scenos technologijų įrangą (toliau – Prekės) pagal (įrašomas pirkimo dalies nr..ir pavadinimas)
Išsamus Prekių aprašymas ir kiti reikalavimai tiekiamoms Prekėms nustatyti Sutarties priede Nr. 1 „Techninė specifikacija“ (toliau – Techninė specifikacija) ir Sutarties priede Nr. 2 „Pasiūlymas“.

	3.2. Pirkimo pavadinimas ir numeris
	Scenos technologijų įranga (įrašomas pirkimo dalies nr..ir pavadinimas)

	3.3. Informacija apie Europos Sąjungos lėšomis finansuojamą projektą arba kitą projektą
	Netaikoma


	4. PREKIŲ PRISTATYMO TERMINAI IR PREKIŲ PERDAVIMO - PRIĖMIMO TVARKA

	4.1. Prekių pristatymo terminai, kai Prekės pristatomos vienu kartu
	Netaikoma


	4.2. Prekių (ar jų dalies) pristatymo termino pratęsimas
	Tiekėjas turi teisę į Prekių pristatymo termino pratęsimą, tačiau tik tuo atveju, jei atsiranda įrodymais pagrįstų kliūčių ar trukdymų, kurių atsiradimui Tiekėjas neturi įtakos ir už kuriuos jis neatsako, ir kurie sukelti ir priskirtini tretiesiems asmenims, ar kitų aplinkybių, kurių Tiekėjas negalėjo iš anksto numatyti. Aplinkybės, kuriomis grindžiama būtinybė pratęsti Prekių pristatymo terminą, jokiu būdu negali priklausyti nuo Tiekėjo. Kiekvienu tokiu atveju, Tiekėjas raštu nedelsdamas, bet ne vėliau kaip per 2 (dvi) darbo dienas, apie tai praneša Pirkėjui, pateikdamas minėtų aplinkybių egzistavimo įrodymus. Nurodytas aplinkybes vertina Pirkėjas. Pirkėjui sutikus, Prekių pristatymo terminas gali būti pratęsiamas tik minėtų aplinkybių egzistavimo laikotarpiui, bet ne ilgiau nei 15 (penkiolikos) darbo dienų laikotarpiui.

	4.3. Užsakymų teikimo tvarka
	Užsakymai pateikiami raštu, elektroniniu paštu. Užsakymai teikiami Tiekėjo nurodytu elektroniniu paštu ir laikomi gautais jo išsiuntimo dieną.
Tiekėjas Prekes įsipareigoja pristatyti, nuo užsakymo pateikimo, ne vėliau kaip per 90 kalendorinių dienų nuo užsakymo pateikimo dienos adresu: T. Ševčenkos g. 19A, LT-03111 Vilnius.
Prekių sumontavimo/instaliavimo/paleidimo terminai nurodyti pirkimo techninėje specifikacijoje.

	4.4. Dėl Prekių pristatymo dalimis vertės / apimties
	Prekės gali būti pristatomos dalimis pagal pateiktas užsakymo apimtis.



	4.5. Kartu su Prekėmis pateikiami dokumentai 
	Kartu su Prekėmis pateikiami šie dokumentai: Prekių perdavimo – priėmimo aktas ir kiti Techninėje specifikacijoje nurodyti dokumentai. Tiekėjui nepateikus nurodytų dokumentų, laikoma, kad Prekės neatitinka Sutartyje nustatytų reikalavimų.

	5. SUTARTIES KAINA IR ATSISKAITYMO TVARKA

	5.1. Sutarčiai taikomas kainos apskaičiavimo būdas
	Fiksuoto įkainio kainodara.


	5.2. Pradinės Sutarties vertė ir Sutarties kaina, kai taikoma fiksuoto įkainio kainodara
	Šioje Sutartyje Pradinės Sutarties vertė yra lygi Tiekėjo pasiūlymo kainai be PVM, nurodytai už visą pirkimo dokumentuose ir Sutartyje nurodytą Prekių kiekį ir (ar) apimtį.
Pirkėjas neįsipareigoja išpirkti preliminaraus Prekių kiekio ar bet kokios jo dalies.

	5.3. Sutarties įkainių perskaičiavimas taikant peržiūros taisykles
	Sutarties įkainai bus perskaičiuojami:
5.3.1. dėl PVM tarifo pasikeitimo;
5.3.2. dėl kainų lygio pokyčio.

	5.3.1. Sutarties kainos / įkainių peržiūra dėl PVM tarifo pasikeitimo
	Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo tiekiamų Prekių Sutartyje nurodytai kainai, Sutarties kaina perskaičiuojami nekeičiant Prekių kainos / įkainio be PVM. 
Perskaičiavimas įforminamas Susitarimu ne vėliau kaip per 10 darbo dienų nuo PVM mokėjimą reglamentuojančių teisės aktų pasikeitimo, kuris tampa neatskiriama Sutarties dalimi. Perskaičiuota Sutarties kaina / įkainiai taikomi už tą Prekių dalį, kurios bus tiekiamos nuo Susitarime nurodytos dienos.

	5.3.2. Sutarties įkainių peržiūra dėl kitų mokesčių, lemiančių Prekių kainos pokytį, pasikeitimo
	Netaikoma



	5.3.3. Sutarties įkainių  peržiūra dėl kainų lygio pokyčio
	5.3.3.1. Bet kuri Sutarties Šalis Sutarties galiojimo metu turi teisę inicijuoti Sutarties įkainių peržiūrą (keitimą) ne anksčiau kaip po 9 mėn. nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų punktą įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 5.3.3.6 punkte, viršija 8 procentus. Sutarties įkainių peržiūra atliekama ne rečiau kaip kas 12 (dvylika) mėnesių.
5.3.3.2. Sutarties įkainiai peržiūrimi tik tai Sutarties daliai, kuri nėra išpirkta, t. y. Prekėms, kurios nėra priimtos ir apmokėtos. Vėlesnė Sutarties įkainių peržiūra negali apimti laikotarpio, už kurį jau buvo atlikta peržiūra.
5.3.3.3. Jeigu Prekių teikimas vėluoja dėl Tiekėjo kaltės, vėluojamų pristatyti Prekių įkainiai nėra perskaičiuojami dėl kainų lygio kilimo (gali būti mažinami, tačiau negali būti didinami).
5.3.3.4. Atlikdamos Sutarties įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
5.3.3.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotus Sutarties įkainius, perskaičiuotą Pradinės Sutarties vertę.
5.3.3.6. Nauji Sutarties įkainiai apskaičiuojami pagal žemiau pateiktą formulę:
a_1=a+(k/100×a), kur
a įkainis (Eur be PVM) (jei peržiūra jau buvo atlikta, tai po paskutinio perskaičiavimo)
a1 – perskaičiuota (pakeista) įkainis (Eur be PVM)
k – pagal vartotojų kainų indeksą (VKI – „Poilsio ir kultūros prekės ir paslaugos“ (COICOP 09) apskaičiuotas prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:
k =Ind_naujausias/Ind_pradžia ×100-100, (proc.) kur
Indnaujausias – kreipimosi dėl įkainių peržiūros išsiuntimo kitai Šaliai dieną paskelbtas naujausias vartojimo prekių ir paslaugų indeksas. 
Indpradžia – laikotarpio pradžios datos (mėnesio) vartojimo prekių ir paslaugų indeksas. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.
5.3.3.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (Valstybės duomenų agentūra pokyčius skelbia apvalindama iki vieno skaitmens po kablelio) skaitmens po kablelio, o apskaičiuotas įkainis „a1“ suapvalinamas iki dviejų (įrašyti tiek skaitmenų, kiek įkainiams nurodyti naudojama sudarytoje sutartyje) skaitmenų po kablelio.
5.3.3.8. Šalis, siekianti Sutarties įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Prekių ir Paslaugų sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis, kita svarbi informacija. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.
5.3.3.9. Susitarimas turi būti sudarytas per 14 darbo dienų nuo Šalies pateikto tinkamo prašymo perskaičiuoti Sutarties įkainius gavimo dienos.
5.3.3.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas.

	5.3.4. Sutarties įkainių  peržiūra dėl kainų lygio pokyčio pagal Prekių grupių kainų pokyčius
	Netaikoma



	5.4. Sutarties įkainių  apskaičiavimas taikant kiekio (apimties) keitimo taisykles
	Pirkėjas numato galimybę įsigyti Sutartimi įsigyjamų Prekių sąraše nenurodytų, tačiau su pirkimo objektu susijusių Prekių (toliau – Nenumatytos prekės) neviršijant 10 (dešimt) proc. nuo pradinės Sutarties vertės (jos nedidinant).
Už Nenumatytas prekes bus apmokama ne didesnėmis nei Užsakymo dieną Tiekėjo prekybos vietoje, kataloge ar interneto svetainėje nurodytomis galiojančiomis šių prekių kainomis arba, jei tokios kainos neskelbiamos, tiekėjo pasiūlytomis, konkurencingomis ir rinką atitinkančiomis kainomis. Nenumatytų prekių kaina su Pirkėju turi būti derinama iš anksto. Gavęs Tiekėjo pateiktas Nenumatytų prekių kainas (komercinį pasiūlymą), Pirkėjas atlieka rinkos kainų tyrimą (apklausą telefonu ir / ar raštu, ir / ar paiešką elektroninėje erdvėje ar kt.), tokiu būdu įvertindamas, ar Tiekėjo pateiktos Nenumatytų prekių kainos atitinka rinkos kainas. Nustačius, kad Tiekėjo pasiūlytos Nenumatytų prekių kainos yra didesnės nei rinkos, Pirkėjas prašo Tiekėjo jas sumažinti. Tiekėjui nesutikus sumažinti Nenumatytų prekių kainos iki rinkos kainos, Pirkėjas pasilieka teisę Nenumatytas prekes įsigyti atskiru pirkimu.

	5.5. Atsiskaitymo su Tiekėju terminas ir tvarka
	Pirkėjas atsiskaito su Tiekėju už faktiškai pristatytas, priimtas ir Sutarties reikalavimus atitinkančias prekes pagal pateiktą užsakymą, jei su prekių pristatymu susijęs įrangos diegimas/instaliavimas/montavimas, nuo įdiegimo/instaliavimo/montavimo pabaigos momento, ne vėliau kaip per 30 kalendorinių dienų nuo prekių priėmimo perdavimo akto pasirašymo ir Sąskaitos gavimo dienos. 
Apmokėjimo sąlygos: 
[bookmark: _Hlk175582852]1) pristačius Sutarties sąlygas atitinkančias Prekes, pasirašius Prekių perdavimo–priėmimo aktą, gavus sąskaitą faktūrą informacinėje sistemoje SABIS (pasiekiama adresu https://sabis.nbfc.lt), sumokama Prekių kaina.

	5.6. Avansas
	Netaikoma

	5.7. Avanso užtikrinimas
	Netaikoma

	6. PREKIŲ KOKYBĖ IR GARANTINIAI ĮSIPAREIGOJIMAI

	6.1. Garantinis terminas
	Prekėms nustatomas Tiekėjo pasiūlytas arba Prekių gamintojo taikomas Garantinis terminas, tačiau bet kokiu atveju ne trumpesnis kaip 24 mėnesių (tikslinama pagal pateiktą pasiūlymo reikšmę sutarties sudarymo metu). 
Garantinis terminas pradedamas skaičiuoti nuo Prekių perdavimo–priėmimo akto pasirašymo, o kai konkrečiam užsakymui numatytas diegimas / instaliavimas / montavimas / paleidimas – nuo šių darbų užbaigimo ir priėmimo dienos.

	6.2. Garantinė priežiūra
	Garantinio termino laikotarpiu nustačius Prekių trūkumų, Tiekėjas turi ne vėliau kaip per 10 darbo dienų nuo rašytinės pretenzijos gavimo dienos pašalinti Prekių trūkumus.
Prekių trūkumų nustatymo bei šalinimo tvarka nustatyta Bendrųjų sąlygų 7 skyriuje.

	7. SUTARTIES VYKDYMUI PASITELKIAMI SUBTIEKĖJAI

	7.1. Sutarties vykdymui pasitelkiami subtiekėjai ir (ar) specialistai
	Sutarties vykdymui subtiekėjai ir (ar) specialistai nepasitelkiami.
arba
Sutarties vykdymui pasitelkiami subtiekėjai ir (ar) specialistai yra nurodyti Sutarties priede Nr. [...] „Sutarties vykdymui pasitelkiami subtiekėjai ir (ar) specialistai“
(pildoma sutarties sudarymo metu)

	8. PRIEVOLIŲ PAGAL SUTARTĮ ĮVYKDYMO UŽTIKRINIMAS

	8.1. Prievolių pagal Sutartį įvykdymo užtikrinimas
	Prievolių pagal Sutartį įvykdymas užtikrinamas:
Netesybomis (delspinigiais, bauda).

	8.2. Sutarties įvykdymo užtikrinimo galiojimo terminas
	Netaikoma

	8.3. Sutarties įvykdymo užtikrinimo pateikimas 
	Netaikoma

	9. ŠALIŲ ATSAKOMYBĖ	

	9.1. Pirkėjui taikomos netesybos už mokėjimų pagal Sutartį vėlavimą
	Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo  perduotas kokybiškas Prekes per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dvi šimtosios) proc. dydžio delspinigius nuo neapmokėtos sumos be PVM už kiekvieną vėlavimo dieną.

	9.2. Tiekėjui taikomos netesybos
	9.2.1. Jeigu Tiekėjas vėluoja vykdyti užsakymą, tiekti Prekes ar ištaisyti jų trūkumus arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento  dydžio delspinigius už kiekvieną uždelstą dieną nuo laiku neperduotų Prekių ar Prekių, turinčių trūkumų, kainos be PVM. 
9.2.2. Jeigu Tiekėjas vėluoja grąžinti dėl Tiekėjui mokėtinos sumos sumažinimo susidariusią permoką pagal Bendrųjų sąlygų 7.4.1.2 punktą, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento  dydžio delspinigius už kiekvieną uždelstą dieną nuo laiku negrąžintos permokos, kainos be PVM.
9.2.3. Tiekėjas privalo sumokėti Pirkėjui netesybas per 30 dienų nuo Pirkėjo pareikalavimo, jeigu netesybų suma nėra išskaitoma iš Tiekėjui mokėtinos sumos.

	9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka
	9.3.1. Nutraukus Sutartį dėl esminio Sutarties pažeidimo, nustatyto Specialiosiose sąlygose, pažeidimą padariusi Šalis moka kitai Šaliai 10 procentų dydžio baudą nuo neišnaudotos Pradinės Sutarties vertės be PVM.
Šalys susitaria, kad ši bauda laikoma minimaliais, iš anksto įvertintais nuostoliais. Bauda įskaitoma į atlygintinus nuostolius. Jeigu nukentėjusios Šalies patirti nuostoliai viršija baudos dydį, ji turi teisę reikalauti atlyginti nuostolių dalį, viršijančią baudos sumą.
Bauda gali būti išskaitoma iš mokėtinų sumų.
Bauda taikoma tik tuo atveju, jei pažeidimas padarytas dėl kaltės.

	9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos 
	Netaikoma

	9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo
	500 Eur

	9.6. Tiekėjui / Pirkėjui taikoma bauda dėl konfidencialumo reikalavimų nesilaikymo
	Netaikoma



	9.7. Tiekėjui taikomos netesybos dėl pirkimo dokumentuose nustatytų kokybinių kriterijų nepasiekimo Sutarties vykdymo metu
	Netaikoma


	9.8. Tiekėjui taikomos netesybos dėl Sutarties įvykdymo užtikrinimo nepratęsimo
	Netaikoma



	9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais nesilaikymo
	500 Eur

	9.10. Kitos netesybos
	Netaikoma


	10. ESMINĖS SUTARTIES SĄLYGOS

	10.1. Esminės Sutarties sąlygos
	Prekių tiekimo terminas, Techninės specifikacijos reikalavimų laikymasis, siūlomų sistemų suderinamumo užtikrinimas bei garantinių įsipareigojimų vykdymas.

	10.2. Dideli arba nuolatiniai esminės Sutarties sąlygos vykdymo trūkumai
	Tiekėjo uždelsimas, trunkantis daugiau nei 10 kalendorinių dienų, tiekti Prekes nuo Specialiųjų sąlygų 4.3 punkte nurodyto Prekių pateikimo termino.

	11. SUTARTIES GALIOJIMAS IR KEITIMAS

	11.1. Sutarties sudarymas ir įsigaliojimas
	Ši Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną).
Sutartis galioja iki visiško prievolių įvykdymo, bet ne ilgiau kaip 36 mėn. nuo Sutarties įsigaliojimo dienos. 

	11.2. Sutarties galiojimo termino pratęsimas
	Netaikoma


	12. SUTARTIES NUTRAUKIMAS

	12.1. Sutarties nutraukimo pagrindai
	Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose nustatyta tvarka.

	12.2. Esminiai Sutarties pažeidimai

	12.2.1. Tiekėjas nevykdo prisiimtų įsipareigojimų už Sutartyje nustatytus įkainius;
12.2.2. Tiekėjas praleidžia Specialiųjų sąlygų 4.3 punkte nurodytą Prekių pateikimo terminą daugiau kaip 30 kalendorinių dienų;
12.2.3. Tiekėjas pateikia netinkamos kokybės (techninės specifikacijos reikalavimų neatitinkančias) Prekes ar neištaiso Prekių trūkumų savo sąskaita per Pirkėjo nurodytą terminą;
12.2.4. Pirkėjas praleidžia Specialiųjų sąlygų 5.5 punkte nurodytą apmokėjimo terminą daugiau kaip 30 kalendorinių dienų;
12.2.5. Tiekėjas pažeidžia Bendrųjų sąlygų nuostatas dėl Sutarties vykdymui pasitelkiamų naujų subtiekėjų ir (ar specialistų) / esamų subtiekėjų ir (ar) specialistų keitimo;
12.2.6. Tiekėjas pažeidžia Prekių pristatymo terminus ir dėl Prekių pristatymo vėlavimo Prekės tampa nebereikalingos.

	13. APLINKOSAUGINIAI IR SOCIALINIAI KRITERIJAI 

	13.1. Aplinkosauginių kriterijų nustatymo teisinis pagrindas
	Perkamoms prekėms taikoma aplinkos apsaugos vadybos sistema pagal Europos Sąjungos aplinkos apsaugos vadybos ir audito sistemą (angl. Eco–Management and Audit Scheme, EMAS) arba kitas aplinkos apsaugos vadybos sistemas, pripažįstamas pagal 2009 m. lapkričio 25 d. Europos Parlamento ir Tarybos reglamento (EB) Nr. 1221/2009 dėl organizacijų savanoriškojo Bendrijos aplinkosaugos vadybos ir audito sistemos (EMAS) taikymo, panaikinančio Reglamentą (EB) Nr. 761/2001 ir Komisijos sprendimus 2001/681/EB bei 2006/193/EB (OL 2009 L 342, p. 1), 45 straipsnį, arba kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus.

	13.2. Su perkamomis Prekėmis susiję socialiniai kriterijai
	13.2.1. Sutarties galiojimo laikotarpiu tiekėjo darbuotojui (-ams), tiesiogiai vykdantiems pirkimo sutartį, taikomos bent 2 (dvi) iš žemiau nurodytų šeimos ir darbo įsipareigojimų derinimo priemonių: 
13.2.1.1. lankstus darbo grafikas, kai darbuotojas privalo darbovietėje būti fiksuotomis darbo dienos (pamainos) valandomis, o kitas tos dienos (pamainos) valandas gali dirbti prieš ar po šių valandų. (Lankstus darbo grafikas. Dirbant pagal šį darbo režimą, darbuotojas privalo darbovietėje būti fiksuotomis darbo dienos valandomis, o kitas tos dienos valandas gali dirbti prieš ar po šių valandų. Paprastai fiksuotas darbo dienos valandas, kuriomis darbuotojas privalo dirbti darbovietėje, nustato darbdavys, o darbuotojas pats pasirenka kada atidirbs nefiksuotas darbo dienos valandas. Su darbdavio sutikimu yra galimybė perkelti neišdirbtas nefiksuotas darbo dienos valandas į kitą darbo dieną, nepažeidžiant maksimaliojo darbo laiko ir minimaliojo poilsio laiko reikalavimų);
13.2.1.2. individualus darbo laiko režimas, kai individualus darbuotojo darbo laikas paskirstomas per savaitę. (Individualus darbo laiko režimas. Jeigu pasirenkamas individualus darbo laiko režimas, darbuotojas ir darbdavys dėl darbo laiko normos paskirstymo susitaria savo nuožiūra. Tik svarbu, kad nebūtų pažeisti maksimaliojo darbo laiko ir minimaliojo poilsio laiko reikalavimai, pavyzdžiui, galima susitarti dirbti 4 dienas po 10 val. ir turėti 3 dienų savaitgalį);
13.2.1.3. suskaidytos darbo dienos laiko režimas, kai tą pačią dieną (pamainą) dirbama su pertrauka pailsėti ir pavalgyti, kurios trukmė ilgesnė negu nustatyta maksimali pertraukos pailsėti ir pavalgyti trukmė. (Suskaidytos darbo dienos laiko režimas. Dirbant pagal šį darbo režimą, tą pačią dieną dirbama su pertrauka pailsėti ir pavalgyti, kurios trukmė ilgesnė negu nustatyta maksimali pertraukos pailsėti ir pavalgyti trukmė, t. y. ilgesnė negu dvi valandos. Pavyzdžiui, darbuotojas dirba 4 valandas, paskui turi 3 valandų pertrauką pailsėti ir pavalgyti, per kurią gali palikti darbovietę, o paskui po jos grįžta į darbą ir dirba dar 4 valandas);
13.2.1.4. nuotolinis darbas (Nuotolinis darbas yra darbo organizavimo forma arba darbo atlikimo būdas, kai darbuotojas jam priskirtas darbo funkcijas ar jų dalį visą arba dalį darbo laiko su darbdaviu suderinta tvarka reguliariai atlieka nuotoliniu būdu, tai yra sulygtoje darbo sutarties šalims priimtinoje kitoje, negu yra darbovietė, vietoje, taip pat naudodamas informacines ir elektroninių ryšių technologijas);
13.2.1.5. sutrumpinta 32 (trisdešimt dviejų) valandų per savaitę darbo laiko norma, už nedirbtą darbo laiko normos dalį paliekant nustatytą darbo užmokestį;
13.2.1.6. galimybė, esant poreikiui, atsivesti vaiką (įvaikį, globotinį, rūpintinį) į darbovietę ar suteikiama kompensacija už vaiko (įvaikio, globotinio, rūpintinio) priežiūros paslaugas;
13.2.1.7. bent viena papildoma laisva diena, paliekant nustatytą darbo užmokestį;
13.2.1.8. suteikiama kompensacija atlygiui, kurį tėvai / artimieji moka ateinančiam slaugytojui ar individualios priežiūros darbuotojui už šeimos narių ar kartu gyvenančių asmenų, kuriems nustatyta nuolatinė slauga ar priežiūra, slaugą / priežiūrą tuo metu, kuomet jie dirba.
13.2.2. Kriterijų gali įgyvendinti tiekėjas ir (arba) subtiekėjas, kuris tiesiogiai vykdo sutartį.
13.2.3. Jei teikiant tiekėjo pasiūlymą konkreti (-ios) taikoma (-os) šeimos ir darbo įsipareigojimų derinimo priemonė (-ės) nebuvo nurodyta (-os), sutarčiai įsigaliojus tiekėjas suderina su tiesiogiai pirkimo sutartį vykdysiančiais darbuotojais, kuri (-ios) priemonė (-ės) bus taikoma (-os) ir per 5 d. d. pateikia šią informaciją Pirkėjui. Pasikeitus tiesiogiai pirkimo sutartį vykdantiems darbuotojams, kuriems buvo taikoma (-os) šeimos ir darbo įsipareigojimų derinimo priemonė (-ės), toks suderinimas turi būti vykdomas iš naujo ir informacija pateikiama per 5 d. d. 
13.2.4. Tiekėjas 10 d. d. nuo sutarties įsigaliojimo dienos turi pirkimo vykdytojui pateikti patvirtintas darbo tvarkos taisykles arba nacionalinę (tarpšakinę), teritorinę, šakos (gamybos, paslaugų, profesinę), darbdavio ar darbovietės lygmens kolektyvinę sutartį, ir/arba individualų asmenų darbo grafiką, ir/arba pasirašytą ketinimų protokolą arba kitą lygiavertį įpareigojančios formos dokumentą, pagal kurį tiekėjo darbuotojams, kurie tiesiogiai vykdys pirkimo sutartį, taikomos nurodytos šeimos ir darbo interesų derinimo priemonės ir/arba įrodymus dėl suteikiamos kompensacijos už vaikų priežiūros paslaugas, už asmenų, kuriems nustatyta nuolatinė slauga ar priežiūra, slaugą / priežiūrą, pateikiant sutarties su teikiančiu vaiko priežiūros paslaugas / slaugos, priežiūros paslaugas asmeniu arba institucija kopiją, mokėjimo įvykdymo patvirtinimą (pavedimo kopiją) arba kitą lygiavertį dokumentą.
13.2.5. Pirkėjas visą sutarties laikotarpį privalo užtikrinti, kad Tiekėjas laikytųsi pasiūlytos (-ų) šeimos ir darbo įsipareigojimų derinimo priemonės (-ių), todėl gali reikalauti iš Tiekėjo dokumentų (pavyzdžiui, atnaujinto darbo grafiko, jei jis yra periodiškai sudaromas/atnaujinamas), įrodančių šios sąlygos tinkamą vykdymą.  
13.2.6. Tiekėjas, pasikeitus taikomai šeimos ir darbo įsipareigojimų derinimo priemonei (-ėms), nedelsdamas, bet ne vėliau nei per 10 d. d. privalo informuoti Pirkėją  ir pateikti atnaujintą darbo grafiką ir/arba kitus įrodančius dokumentus.
13.2.7. Nustačius, kad Tiekėjas ir (arba) subtiekėjas, kuris tiesiogiai vykdo sutartį, šiame papunktyje nustatyto kriterijaus (-jų) nesilaiko, Tiekėjui ir (arba) subtiekėjui, kuris tiesiogiai vykdo sutartį taikoma Specialiųjų sąlygų 9.5 punkte nurodyto dydžio bauda už kiekvieną pažeidimo atvejį..

	14. BENDRŲJŲ SĄLYGŲ PAKEITIMAI IR PAPILDYMAI 

	14.1.
	Sutarties Bendrosiose sąlygose nurodytos alternatyvios nuostatos (su prierašu „jei taikoma“ ir pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose.

	15. SUTARTIES PRIEDAI

	15.1. Priedas Nr. 1
	Techninė specifikacija 

	15.2. Priedas Nr. 2
	Pasiūlymas (pridedama Tiekėjo Pirkimo metu teikta pasiūlymo forma, visas pasiūlymas su priedais saugomas CVP IS)

